Hanss Nīmanis

Hanss Moke Nīmanis (; dzimis , Sanfrancisko) ir ASV starptautiskais lielmeistars šahā (2021).

 Biogrāfija 
Piedzimis jauktā havajiešu un dāņu ģimenē. Septiņu gadu vecumā kopā ar ģimeni pārcēlies uz Nīderlandi, bet desmit gadu vecumā atgriezies ASV. Šahu sācis spēlēt astoņu gadu vecumā. 2016. gadā uzvarējis Ziemeļamerikas jauniešu šaha čempionātā U16 vecuma grupā. 2019. gadā uzvarējis Edvarda Laskera memoriālā.103rd Edward Lasker Memorial, MCC Closed Championship December 2019 2021. gada jūlijā uzvarējis Filadelfijas starptautiskajā šaha festivālā World OpenSam Shankland shines in defeat at World Cup chess knockout tourney un ASV junioru šaha čempionātā.Niemann Clinches U.S. Junior Championship; Wang Wins Girls' Title

2021. gada novembrī Rīgā ierindojies 52. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss 2022. gada oktobrī Sentluisā ierindojies 7. vietā ASV šaha čempionātā.Pairings & Results | www.uschesschamps.com 2023. gada oktobrī Sentluisā ierindojies 7. vietā ASV šaha čempionātā.2023 U.S. Championships 2023. gada novembrī Daglasā ierindojies 29. vietā "FIDE Grand Swiss" turnīrā.2023 FIDE Grand Swiss 2024. gada oktobrī Sentluisā izcīnījis 4. vietu ASV šaha čempionātā.

2025. gada septembrī Samarkandā izcīnījis 8. vietu "FIDE Grand Swiss" turnīrā.FIDE Grand Swiss Tournament 2025 Open 2025. gada oktobrī Sentluisā ierindojies 5. vietā ASV šaha čempionātā.2025 US Championship

2026. gada februārī Veikanzē (Nīderlande) izcīnījis 3. vietu Tata Steel meistaru šaha turnīrā.Tata Steel Chess Tournament - Masters 2026

Par panākumiem turnīros FIDE 2018. gadā viņam piešķīrusi starptautiskā meistara (IM), bet 2021. gadā — starptautiskā lielmeistara (GM) nosaukumu.

 Apsūdzības krāpniecībā 
2022. gada septembrī "Sinquefield Cup" turnīrā Hanss Nīmanis uzvarēja Pasaules čempionu šahā Magnusu Kārlsenu, tādējādi pārtraucot viņa 53 nezaudēto spēļu sēriju. Pasaules čempions sociālajos tīklos izplatīja ziņas, kas liecināja par aizdomām, ka Nīmanis šajā uzvarā ir izmantojis krāpnieciskas metodes.Kārlsens par krāpšanās skandālu: Drīz nākšu klajā ar paziņojumu Vēlāk abi šahisti tikās tiešsaites turnīrā, kurā Kārlsens pārtrauca partiju pēc 1. gājiena. Pēc šī skandāla Starptautiskās Šaha federācijas (FIDE) Godīgas spēles komisija (FPL) nolēma izveidot Izmeklēšanas komisiju, kuru vadīja Salomeja Zaksaite. Komisija apliecināja gatavību izpētīt, apkopot un izanalizēt visus pieejamos datus un pierādījumus, kas skar šo konfliktu.FIDE izmeklēs skandālu starp Kārlsenu un Nīmanu Šaha portāls chess.com veica savu izmeklēšanu, kurā ar šaha platformas unikāliem algoritmiem atklāja negodīgas spēles pazīmes vairāk nekā 100 tiešsaistes spēlēs. Tajā skaitā bija arī šaha tiešsaites turnīri ar balvu fondu. Nīmana negodīga spēle tika konstatēta arī pret vairākiem citiem vadošajiem šahistiem, tajā skaitā pret Pasaules šaha čempiona nosaukuma pretendentu Janu Ņepomņaščiju. Nīmanis iepriekš atzina, ka 12 un 16 gadu vecumā krāpies divos tiešsaistes šaha turnīros, taču tagad un tostarp pret Kārlsenu allaž spēlējis godīgi.Izmeklēšana atklāj krāpšanās pazīmes vairāk nekā 100 Nīmana tiešsaistes spēlēs 2023. gada 27. jūnijā ASV Federālā tiesa noraidīja šahista Hansa Nīmaņa prasību par 100 miljoniem ASV dolāru pret viņu krāpšanā apvainojošajām pusēm, tostarp bijušo pasaules čempionu norvēģi Magnusu Kārlsenu.Skaļākajā šaha krāpšanā apsūdzētais Hanss Nīmans netiek pie kārotajiem 100 miljoniem dolāru

2023. gada decembrī Starptautiskās Šaha federācijas (FIDE) Ētikas un disciplinārā komisija sodīja Magnusu Kārlsenu ar 10 000 euro naudas sodu par patvaļīgu izstāšanos no "Sinquefield Cup" turnīra.Case 2/2023: "Alleged unfounded accusations of cheating and disparagement of the interests and good name of chess as a sport"

 Atsauces 

 Ārējās saites 



Kategorija:2003. gadā dzimušie
Kategorija:Kalifornijā dzimušie
Kategorija:ASV šahisti